  Виталий Пронин 2007-тӥ арысен 9-тӥ толсуре Россиын пусйиське Геройёслэн нуналзы. Та нуналэ странаямы сӥлы каро но буре ваё Совето Союзлэсь но Россилэсь Геройёссэс, Святой Георгий но Слава орденъёслэсь быдэсак кавалеръёссэс.Вордскем музъеммес тушмонлэсь утизы, кышкатэк но улонзэс жалятэк ожмаськизы Удмурт музъемлэн пиосыз.Совето Союзлэн Героез луэмын Удмуртиысь 105 адямиРоссилэн Героез нимен данъямын шаерысьтымы 7 мурт. Луло одӥгез гинэ, со - Валерий Чухванцев, вертолёт эскадрилиялэн командирезлэн воштӥсез.Слава орденлэн быдэсак кавалеръёсыз - 20 адямиБыдэсак Георгиевской кавалер луэмын 3 мурт: Дэбесысь Александр Белянин, Сарапулысь Георгий Мерзляков но Пичи Пурга ёросысь Яков Байсаров.Удмурт ожгарчиос пӧлын трос данъяськымон солдатъёс. Шаерчи но писатель Николай Кузнецов соос сярысь дугдылытэк вераны быгатэ. Николай Спиридоновичлэн книгаосысьтыз асьмеос тодӥмы ини уно геройёсмы сярысь. Кылсярысь, Удмуртиысь устоез снайпер луиз (222 немецез ыбиз) Ува ёросын вордскем Иван Чернов. Якшур-Бӧдья ёросысь танкист Степан Гусев Сталинградысен Берлинозь вуиз. Ленин орденэн сое пусйизы ини 1941-тӥ арын 5-тӥ ноябре ик. Дэри ёросын улӥсьёс данъяськыны кулэ Совето Союзысь Героенызы, связистэн Никифор Павловен. Шарканъёс - Иван Чазовен. Иван Степанович санинстурктор вал. Со сӧсырмем солдатъёсты ож бусые ноку но ӧз кельтылы. 1943-тӥ арын секыт ожъёс дыръя ранить карем 44 солдатэз но офицерез поттӥз. Яр ёросын но асьсэлэн геройёсы. Одӥгез соос пӧлысь разведчик Василий Трефилов. Василий Ильичлэн ваем иворъёсызъя асьме солдатъёс 1942-тӥ арын 17-тӥ ноябре пазьгизы тушмонлэсь 62-тӥ но 71-тӥ мотополкъёссэс, 16-тӥ мотобатальонэз но сутӥзы 15 немец танкез. Та ожгарчиос сярысь газетамы гожъямы ини.Галина Семёнова Теги: Геройёслэннуналзы  